Italianer sterf in SA-valskermspringkompetisieArgieffoto Lt.kol. Katlego Mogale, woordvoerder van die polisie, het aan Maroela Media gesê die man se valskerm het glo nie behoorlik oopgemaak nie waarna dit ŉ spiraal gevorm en die man na sy dood getuimel het. Volgens Mogale het die 39-jarige man aan die Nasionale Valskermspringkompetisie by die lughawe deelgeneem. Dit is nog nie duidelik of die man na Suid-Afrika gekom het vir die kompetisie en of hy hier gewoon het nie. Mogale het gesê die Italiaanse ambassade is in kennis gestel. Die voorval word ondersoek.